jkorsvik/nowiki_second_scrape_merged huggingface dataset:
Patrick McDonnell

Patrick McDonnell (født 1956) er en amerikansk tegneserieskaper og illustratør. McDonnell står bak tegneseriestripen Mutts (på norsk «Pels og Poter»), som så dagens lys i september 1994 og som nå trykkes i flere land verden over. I Norge går Pels og Poter daglig i Aftenposten siden 2005, og den har tidligere vært på trykk i Tommy og Tigern-bladet.


== Tidlig liv ==
McDonnell ble født i Edison i New Jersey av en irsk far og italiensk mor. Etter uteksaminert fra Edison High School i 1974, begynte McDonnell på School of Visual Arts fordi han fikk stipend. Han ble ferdig i 1978.


== Karriere ==
McDonnell begynte karrieren som en magasinillustratør. Han inkluderte ofte en hund i bakgrunnen på illustrasjonene sine. Når han flyttet til Hoboken i New Jersey møtte han en gruppe underground tegneserieskapere som Peter Bagge og Kazimieras Prapuolenis (Kaz). Noen av McDonnells tidligere tegninger er visst i The Village Voice, og som Jerseyana i New Jersey Monthly.En bok om hans liv og verk, «Mutts: The Comic Art of Patrick McDonnell» ble utgitt i 2003 av Abrams Publishing.  
McDonnell er forbundet med mange dyr og miljøorganisasjoner. Hans tegneseriekarakterer har blitt listet opp av  United States Marines (Toys for Tots plakati 2006), The American Library Associtation ('Read!' plakat i 2007) og av The HSUS (frimerke). 
I 2009 samarbeidet McDonnell med forfatter Eckhart Tolle for ål lage Guardians of Being, en filosofisk bok om naturen.
I 2011 ble McDonnells barnebok Me...Jane utgitt. Boken handler om Jane Goodall sin oppvekst og hennes oppvåkning og nysgjerrighet rundt livet og dyren. Boken fikk utmerkelsen Caldecott Honor i 2012.


== Personlig liv ==
McDonnell har vært en vegetarianer i over 20 år. McDonnel er og et medlem av Board of Directors of The Humane Society of the United States, The Fund for Animals og The Charles M. Schulz Museum.McDonnell and hans kone Karen bor i New Jersey med hunden Amelie, katten Not Ootie. Jack russell-terrieren Earl som inspirerte tegneseriestripen Mutts, døde november 2007 etter å ha levd med Patrick i over 18 år.


== Referanser ==


== Eksterne lenker ==
(en) Patrick McDonnell – kategori av bilder, video eller lyd på Commons 
(en) Patrick McDonnell på Internet Movie Database 
(en) Offisielt nettsted for Mutts (på norsk «Pels og Poter»)
Pan-STARRS

Panoramic Survey Telescope and Rapid Response System (Pan-STARRS) er en planlagt rekke av astronomiske kameraer, teleskoper og datafasiliteter som skal måle himmelen på en kontinuerlig basis, inkludert nøyaktig astrometri og fotometri av oppdagede objekter. Ved å oppdage eventuelle forskjeller fra tidligere observasjoner av de samme områdene på himmelen, er det forventet å oppdage et svært stort antall nye asteroider, kometer, variable stjerner og andre himmellegemer. Hovedoppgaven er å oppdage jordnære objekter som kan være potensielle nedslagsfarer, og det forventes at det lages en database over alle objekter synlige fra Hawaii (tre fjerdedeler av hele himmelen) ned til tilsynelatende størrelsesklasse 24. Pan-STARRS finansieres i stor grad av U.S. Air Force gjennom deres forskningslaber.
Det første Pan-STARRS-teleskopet (PS1) ligger på toppen av Haleakalā på Maui og gikk online 6. desember 2008 under administrasjon av University of Hawaii. PS1 startet de vitenskapelige observasjonene på fulltid den 13. mai 2010, og vitenskapsoppdraget PS1 er underveis med operasjoner grunnlagt av PS1 Science Consortium (PS1SC). Dette er et konsortium som inkluderer Max Planck Society i Tyskland, National Central University i Taiwan, Universitetene i Edinburgh, Durham og Queens Belfast i Storbritannia og universitetene Johns Hopkins og Harvard i USA i tillegg til Las Cumbres Observatory Global Telescope-nettverket.
Pan-STARRS-prosjektet er et samarbeid mellom Universitetet i Hawaiis astronomiinstitutt, Massachusetts Institute of Technology, Lincoln Laboratory, Maui High Performance Computing Center og Science Applications International Corporation. Konstruksjonen av teleskopene finansieres av U.S. Air Force. Nå som PS1 er ferdigstilt er fokuset på PS2, som forventes å være ferdig i 2013, før byggingen av den fulle rekken av fire teleskoper. Den totale kostnaden for hele rekken ventes å komme opp i 100 millioner dollar.


== Referanser ==


== Eksterne lenker ==
(en) Offisielt nettsted 
(en) Pan-STARRS – kategori av bilder, video eller lyd på Commons
Mick Doohan

Michael «Mick» Doohan (født 4. juni 1965 i Brisbane, Australia) er en tidligere MotoGP-fører fra Australia. Han er fem ganger verdensmester i idretten (fra 1994 til 1998).


== Referanser ==


== Eksterne lenker ==
Offisielt nettsted 
(en) Michael Doohan – kategori av bilder, video eller lyd på Commons 
(de) Mick Doohan – Munzinger Sportsarchiv 
(en) Mick Doohan – Sport Australia Hall of Fame 
(en) Mick Doohan – MotoGP
Large Synoptic Survey Telescope

Large Synoptic Survey Telescope (LSST) er et planlagt speilteleskop som vil fotografere hele den tilgjengelige himmelen med noen få netters mellomrom.. LSST er per august 2012 foreløpig i designfasen, og byggingen er planlegges å starte i oktober 2014 – forutsatt at NSFs og DOEs budsjetter for regnskapsåret 2014 godkjennes. Det planlegges også med første lys i begynnelsen av 2020, vitenskapelig første lys i 2021 og full drift for en tiårig kartlegging i 2022.Teleskopet vil bli plassert på El Peñón-toppen av Cerro Pachón (2 682 moh.) i Coquimbo nord i Chile sammen med de eksisterende Gemini-observatoriet og Southern Astrophysical Research Telescope.


== Referanser ==
Anders Øvergaard

Anders Øvergaard (født 1988) er en norsk filmregissør som startet å lage film i en alder av tolv, da han fikk låne farens Hi8-kamera. Under sitt studie i medier og kommunikasjon på videregående skole utviklet han sitt eget steadycam. Øvergaard startet sitt eget firma og produserte og solgte steadycams i både Norge, Danmark, Sverige og Storbritannia. Før Øvergaard var blitt 20 år, hadde han lagd sin første mini-serie med navnet Fortapt og solgt over 70 steadycams.
Da Øvergaard var 20, studerte han regi på Nordland Kunst- og Filmfagskole i Lofoten og tok eksamen med science fiction-kortfilmen Kontakt, som vant prisen «Best Student Sci-Fi Short» på The International Horror & Sci-Fi Film Festival i Scottsdale, Arizona.Anders Øvergaard debuterte som spillefilmregissør med familiefilmen Til siste hinder, som hadde premiere august 2011. Filmen ble kåret til beste barnefilm under Amandaprisutdelingen 2012 og mottok prisen for Beste barnefilm under Stockholm Filmfestival Junior 2012 og Prize Of The Children's Jury under Nordic Filmdays i Lübeck 2011.Øvergaard mottok også prisen Best Direction Award i Harald Zwarts kortfilmkonkurranse under «The Gathering» 2012 med kortfilmen A Silhouette Story.


== Referanser ==


== Eksterne lenker ==
(en) Anders Øvergaard på Internet Movie Database 
(en) Anders Øvergaard på Internet Movie Database 
(fr) Anders Øvergaard på Allociné 
(en) Anders Øvergaard på AllMovie 
(en) Anders Øvergaard hos The Movie Database
Daffy

Daffy var et internasjonalt tegneserietidsskrift som kom ut i norsk utgave fra 1958 til 1969. Bladets navn var hentet fra tegnefilm- og tegneseriefiguren Daffy Duck. I bladets tegneserier møtte man i tillegg til Daffy kjente figurer som Bippe Stankelbein, Elmer Midd, Pelle Pigg, Snurre Sprett, Pip og Sylvester.
Daffy var et av flere tegneserieblader som ble lansert med suksess på 1950-tallet, da Norge hadde lagt krigstidens papirrasjonering og vareknapphet bak seg, og mange etter hvert fikk anledning til å bruke penger på denne typen underholdningsblader. Tidlig på 1960-tallet kom Daffy ukentlig, og ble solgt for én krone i løssalg. 
Bak figuren og bladet Daffy sto amerikanske Warner Bros. Den norske versjon ble utgitt av Allers Familie-Journal. Elsa Kjelland-Mørdre var norsk redaktør. I tillegg til tegneseriene kunne den norske versjonen ofte by på konkurranser, pennevennspalte, kryssord og samlebilder av datidens filmstjerner.


== Se også ==
Liste over tegneserieblader utgitt i Norge
Hervé Morin

Hervé Morin (født 17. august 1961 i Pont-Audemer i Eure) er en fransk politiker som leder sentrumhøyrepartiet Nouveau centre, og som var fransk forsvarsminister fra 2007 til 2010.


== Referanser ==


== Eksterne lenker ==
(fr) Offisielt nettsted 
(en) Hervé Morin – kategori av bilder, video eller lyd på Commons 
(en) Hervé Morin – galleri av bilder, video eller lyd på Commons
Peng Chong

Peng Chong (kinesisk: 彭冲; født i mars 1915 i Zhangzhou i provinsen Fujian i Kina, død 18. oktober 2010) var en kinesisk kommunistisk toppolitiker. Han var medlem av det kinesiske kommunistiske partis sentralkomite (1969–87) og dets politbyrå (1977–82) og var generalsekretær for Den nasjonale folkekongressen (1988–92). Under kulturrevolusjonen ble han utsatt for forfølgelse.


== Referanser ==


== Eksterne lenker ==
(en) Peng Chong hos China Vitae
Trygve Helgaker

Trygve Ulf Helgaker (født 11. august 1953 i Porsgrunn) er en norsk kjemiker. Han er professor ved Senter for teoretisk og beregningsbasert kjemi ved Universitetet i Oslo. Han har særlig forsket på elektronstrukturteori, kvantekjemi, molekyldynamikk, molekylstruktur og teoretisk kjemi. 
Helgaker tok forsvarets russiskkurs fra 1972 til 1974. Han tok cand.mag. ved Universitetet i Oslo og Universitetet i Leningrad. Han fullførte hovedfag (cand.scient.) i 1980 med Arne Haaland som veileder. I 1986 disputerte han for doktorgraden i ved Universitetet i Oslo på en avhandling om kvantekjemi Fra 1985 til 1992 var han førsteamanuensis i kjemi. Han ble professor i 1993. Siden 2007 har han vært leder for senteret for fremragende forskning Centre for Theoretical and Computational Chemistry (CTCC) sammen med Kenneth Ruud. Helgaker har publisert over 250 vitenskapelige artikler.


== Priser og utmerkelser ==
1985 Fridtjof Nansens belønning for yngre forskere
2004 Innvalgt i Det Norske Videnskaps-Akademi
2006 Forskningsprisen ved Universitetet i Oslo
2007 Norsk Kjemisk Selskaps Guldberg-Waage-medalje
2011 Norges forskningsråds pris for fremragende forskning
2019 Fridtjof Nansens belønning for fremragende forskning


== Referanser ==


== Eksterne lenker ==
(no) Publikasjoner av Trygve Helgaker i BIBSYS
(no) Publikasjoner av Trygve Helgaker i forskningsdokumentasjonssystemet CRIStin
CV
Flytende røyk

Flytende røyk er en substans fremstilt ved at røyk passerer gjennom en tube fra et forbrenningskammer – fylt med trebiter eller sagflis – til en kondensator. I kondensatoren avkjøles røyken og danner en væske ved hjelp av tilførsel av vann.
Flytende røyk brukes både som matkonservering og smakstilsetning. Som smakstilsetning gir flytende røyk en smak av røyking. Flytende røyk brukes ofte i behandlingen av bacon og pølser, og som smakstilsetning på tofu. Det kan også anvendes i marinader.
Frank Dikötter

Frank Dikötter (født 1961 i Stein i Nederland, valgt kinesisk navn 馮客; pinyin: Féng Kè) er en nederlandsk historiker og sinolog. Han er mest kjent for verket Mao's Great Famine om «det store spranget» og den store kinesiske hungersnøden mot slutten av 1940-årene. 
Dikötter studerte historievitenskap og russisk ved Universitetet i Genève. Deretter tilbragte han to år i Folkerepublikken Kina. I 1990 tok han doktorgraden ved SOAS i London i historievitenskap. Deretter forsket han videre der, og ble forsker i 2002.
Dikötter underviser ved University of Hong Kong og ved School of Oriental and African Studies ved University of London.


== Verker ==
1992: The Discourse of Race in Modern China
1995: Sex, Culture and Modernity in China: Medical Science and the Construction of Sexual Identities in the Early Republican Period
1998: Imperfect Conceptions: Medical Knowledge, Birth Defects and Eugenics in China
2002: Crime, Punishment and the Prison in Modern China
2003: 'Patient Zero': China and the Myth of the Opium Plague
2004: Narcotic Culture: A History of Drugs in China
2007: Exotic Commodities: Modern Objects and Everyday Life in China
2008: The Age of Openness: China Before Mao
2010: Mao's Great Famine: The History of China's Most Devastating Catastrophe, 1958–62
2013: The Tragedy of Liberation: A History of the Chinese Revolution 1945-1957
2016: The Cultural Revolution: A People's History 1962-1976


== Utmerkelser ==
2011: Samuel Johnson Prize for Mao's Great Famine


== Referanser ==


== Eksterne lenker ==
Professor Dikötters facebookside
Professor Dikötter beskrevet hos HKU Department of History
Professor Dikötter beskrevet hos SOAS
Terhi

Terhi er en båtprodusent fra Finland. De produserer åpne fritidsbåter laget av ABS-plast.


== Eksterne lenker ==
Offisielt nettsted
Union Internationale Motonautique

Union Internationale Motonautique (UIM) er det internasjonale idrettsforbundet for båtsport, anerkjent av Den internasjonale olympiske komité og tilsluttet Association of IOC Recognised International Sports Federations og SportAccord.UIM ble stiftet i Brussel i 1922 som Union Internationale du Yachting Automobile. Forbundet har i dag 52 nasjonale medlemsforbund. Hovedkontoret ligger i Monaco.
Forbundets formål er å fremme båtsporten og representere sporten på den internasjonale arena. UIM er båtsportens øverste internasjonale organ, og fastsetter felles regler og forskrifter, og håndhever dopingreglene.


== Referanser ==


== Eksterne lenker ==
Offisielt nettsted 
(en) Union Internationale Motonautique (UIM) – kategori av bilder, video eller lyd på Commons
Amsterdam (drink)

Amsterdam er en genever-basert cocktail. 


== Innhold og mengde ==
2 deler Genever (eventuelt gin)
1 del Cointreau eller annen appelsinlikør
1 del frisk appelsinjuice
3 dash	med Orange bittersAlle ingrediensene ristes kraftig med mye is, og siles deretter over i et godt avkjølt cocktailglass.


== Kilder ==
12 Bottle Bar - Amsterdam cocktail
CoctailDB - Amsterdam cocktail
Hvalstriden

Hvalstriden var en strid mellom norske fiskere på den ene siden og norske hvalfangere og marinbiologer på den andre siden, om hvorvidt hvalfangst var skadelig for sesongfisket langs kysten av Norge. Striden foregikk på slutten av 1800-tallet og de første årene på 1900-tallet, og endte med at hvalfangst ble forbudt langs kysten av Norge i 1903.
Bakgrunnen for hvalstriden var Svend Foyns oppfinnelse av granatharpunen i 1864. Oppfinnelsen åpnet for hvalfangst i stor skala. I første omgang ble hvalfangsten lagt til kysten av Finnmark. Mange fiskere var imidlertid skeptiske til denne hvalfangsten, fordi de trodde at hvalen drev fisken inn til land i fiskesesongen. Dersom det ble færre hval, mente de at det ville bli mindre fisk enn før.
Teorien om hvalens innvirkning på fisket ble forkastet av marinbiologen Georg Ossian Sars, som på 1870-tallet gjennomførte vitenskapelige undersøkelser av fiskeriet langs norskekysten på oppdrag fra Indredepartementet. Han støttet likevel et delvis forbud mot hvalfangst, men av andre årsaker. Fiskernes krav fikk støtte på politisk hold, og resultatet ble at hvalen ble delvis fredet langs kysten av Norge fra 1880 («Lov angaaende Fredning af Hval ved Finmarkens Kyst»). Hvalfangsten ved Finnmark tiltok likevel i omfang.
I 1899 undersøkte Johan Hjort sammenhengen mellom hvalfangst og fiske på nytt, og la fram resultatene i Fiskeri og Hvalfangst i det nordlige Norge (1902). Heller ikke han kunne finne noen sammenheng. I årene 1901–1903 bragte imidlertid det dårlige fisket i disse årene hvalspørsmålet tilbake i brennpunktet. Det ble drevet aktiv agitasjon mot hvalfangsten, under ledelse av den radikale presten Alfred Eriksen, stortingsmann for Arbeiderpartiet. Hvalfangstmotstanden kulminerte i Mehamn-opprøret i juni 1903, der hvalfangststasjonen i Mehamn ble rasert. I desember samme år ble det innført forbud mot hvalfangst langs kysten av Norge.


== Litteratur ==
Nils Roll-Hansen: «Myten om elfenbenstårnet», i Nytt Norsk Tidsskrift 1/1985.
Retten til fiske i havet utenfor Finnmark, NOU 2008:5
Robotbok

Ei robotbok er ei bok som er laget automatisk ved at man har samlet et antall artikler fra fritt tilgjengelige kilder som for eksempel Wikipedia eller Prosjekt Runeberg og gitt dem ut som bok. Benevnelsen robot kommer av at det er relativt enkelt å automatisere innsamlingen av kildematerialet. Robotbøker selges vanligvis gjennom nettbokhandler, der det er vanskeligere å oppdage hvilket innhold bøkene har, men også enkelte tradisjonelle bokhandler selger slike bøker.


== Kilder ==
Kulturum: Architectural Plan – en robotbok (13. april 2011, besøkt 20. september 2012)
Se også: Robotboka – enda mer kaos på bokmarkedet (1. september 2012, besøkt 20. september 2012)
NRK: Pass deg for robotbøker (19. september 2012, besøkt 20. september 2012)
Arnljot Elgsæter

Arnljot Elgsæter (født 19. mars 1944 i Kistrand i Finnmark) er en norsk professor emeritus som var fast ansatt ved Institutt for fysikk ved NTH/NTNU fra 1974 til 2009. Han er sivilingeniør i teknisk fysikk fra NTH i 1969, og Ph.D. i biofysikk fra University of California, Berkeley, USA, i 1974.


== Eksterne lenker ==
Google scholar
Tracy (sang)

«Tracy» er en amerikansk sang, skrevet av Paul Vance og Lee Pockriss.
I 1969 slo Vance seg sammen med Ron Dante, etter at sistnevnte hadde gått med på å spille en demo av «Tracy». Dante bidro med alle stemmene på innspillingen, både ledevokalen og backingvokalene, og singlen ble utgitt under navnet The Cuff Links.
Dens suksess tilskyndet Vance med å bringe Dante tilbake til platestudio for å spille inn et helt album, og LP-platen (også med tittelen Tracy) ble utgitt i all hast for å trekke fordeler av singlens popularitet. Vance var produsent. Pockriss og Vance skrev alle sangene.


== Norsk versjon ==
Boye og Andersen har skrevet en norsk tekst. Den norske tittelen er også «Tracy».


=== Innspilling ===
Finsen. Utgitt på singlen Columbia GN 1841 i 1970.


== Listeplasseringer ==
Versjonen til The Cuff Links lå på en femteplass på Billboard Easy Listening-listen og en niendeplass på Billboard Hot 100-listen i 1969.
GlobalConnect

GlobalConnect, tidligere Broadnet AS, er et teknologi- og telekommunikasjonsselskap i Nord-Europa. 
Konsernet leverer løsninger fra jord til sky basert på egen infrastruktur, som består av fibernettverk og datasenter i Danmark, Norge, Sverige, Finland og det nordlige Tyskland. 
Tidligere Broadnet AS ble opprettet i 2012, da Ventelos datakomvirksomhet ble skilt ut og døpt om til Broadnet AS. Samtidig ble Broadnet Norge en del av det nye selskapet. I 2019 skiftet selskapet navn fra Broadnet til GlobalConnect.


== Referanser ==


== Eksterne lenker ==
Offisielt nettsted
Teknikmagasinet

Teknikmagasinet er en svensk detaljhandelkjede. Den har hatt virksomhet i Norge siden 2005.Selskapet ble grunnlagt av Bengt-Åke Printz, Urban Printz og Jannis Östlund i 1989, med den første butikken i Skärholmen Centrum i Stockholm. Kjeden har per idag (januar 2020) over 130 butikker i Sverige, Norge og Finland.Sortimentet omfatter cirka 5 000 produkter i produktkategorier som lyd & bilde, mobiltelefoni, kroppspleie og datatilbehør. Alle produkter er samlet i en cirka 360-siders produktkatalog som trykkes i rundt 2,5 millioner eksemplarer per år, fordelt på Norge, Sverige og Finland. 
I 2017–2018 gjennomgikk selskapet en restrukturering med ny kapital gjennom Peter Gyllenhammar AB som gikk inn som ny eier. En ny restrukturering ble startet i juni 2019. 15. januar 2020 begjærte Teknikmagasinet Sweden seg konkurs. De norske butikkene skal foreløpig ikke være berørt av konkursen. Den 29. januar 2020 ble det kjent at det svenske selskapet Ambia Trading Group kjøper kjeden for 41 millioner svenske kroner og går inn som eiere 19. februar samme år. Kjøpet inkluderer aksjer i det norske datterselskapet.


== Referanser ==


== Eksterne lenker ==
(sv) Offisielt nettsted 
(en) Teknikmagasinet – kategori av bilder, video eller lyd på Commons
Studentenes Fotoklubb

Studentenes Fotoklubb, forkortet SFK, er en norsk studentforening for fotointeresserte studenter i Oslo, spesielt ved Universitetet i Oslo (UiO). SFK ble stiftet i 1956 ved UiO. De holdt da for det meste på med mørkeromsarbeid i liten skala i kjelleren på Fysikkbygningen. Fra 1999 har foreningen holdt hus på Chateau Neuf, og vært en del av Det Norske Studentersamfund.


== Beskjeftigelser ==
Fra starten av var SFK opptatt av mørkerom. I dag driver klubben et av Oslos største mørkerom i kjelleren på Chateau Neuf. Her kan medlemmer fremkalle fotografier fra rull til papir.
Etter gjennomføringen av Storhus-prosjektet på Chateau Neuf i 1999, ble det flytting fra Blindern til Majorstuen. Her har klubben utvidet aktiviteten med dokumentasjonsfotografi på huset, samt arrangert månedlige foredrag med en rekke fotografer. Av gjester som har vært innom kan nevnes: 

Herdis Maria Siegert
Per Heimly
Dag Thorenfeldt
Morten Krogvold
Leif PreusMed jevne mellomrom avholder også SFK konkurranser, som fotomaraton og andre konkurranser med et bestemt tema.


== Eksterne lenker ==
Studentenes Fotoklubb
Det Norske Studentersamfund
Dokumentasjonsbilder på Flickr
Brugge–Oostende-kanalen

Brugge–Oostende-kanalen er en kanal i Vest-Flandern i Belgia. Kanalen løper fra Brugge til Oostende hvor den renner ut i Nordsjøen. Gjennom Brugge ringkanal blir Brugge-Oostende kanal forbundet med Gent-Brugge kanal og Damse kanal. Den er dermed også forbundet med kanalen opp til Zeebrugge havn. 
Mellom Oudenburg og Oostende møter kanalen Plassendale-Nieuwpoort-kanalen. 
Kanalen er 20,9 kilometer lang ut til kystbassenget. Sammen med Gent–Brugge kanal er denne kanalen kjent som Gent–Brugge–Oostende kanal.


== Bilder ==

		
		
		


== Eksterne lenker ==
(en) Kanaal Brugge-Oostende – kategori av bilder, video eller lyd på Commons
Thorleif Hartung

Thorleif Hartung (født 1. juli 1907, død 6. juni 1982 i Oslo) var en norsk bandy- og fotballspiller. Han var fra Grünerløkka i Oslo og representerte Sportsklubben Strong.
I fotball spilte han én landskamp, som venstre half, mot Finland i 1933. På klubblaget spilte han senterhalf. Hartung var med på Strong-laget som ble kretsmestere i Oslo i 1929. Han spilte dessuten ni bylagskamper.Hartung debuterte på det norske bandylandslaget i 1928 og spilte totalt fem landskamper. Han var i flere år blant Norges fremste offensive spillere. Han spilte også ishockey for Strong.


== Referanser ==


== Eksterne lenker ==
(en) Thorleif Hartung – WorldFootball.net 
(en) Thorleif Hartung – EU-Football.info 
(no) Thorleif Hartung – Norges Fotballforbund
Brugge ringkanal

Brugge ringkanal er en kanal i byen Brugge i Vest-Flandern i Belgia som forbinder Gent-Brugge kanal og Brugge-Oostende kanal. 
Ringkanalen er 4 kilometer lang og har også direkte forbindelse nordover til Zeebrugge havn. Nordøst har ringkanalen forbindelse med Damse kanal via en sluse.


== Eksterne lenker ==
(en) Ringvaart (Brugge) – kategori av bilder, video eller lyd på Commons
Polen under Paralympiske sommerleker 2004

Polen deltok med 113 deltakere i Paralympiske sommerleker 2004 i Athen, Hellas. Troppen tok 54 medaljer og kom på 18.-plass på medaljestatistikken.


== Se også ==
Polen ved de paralympiske leker


== Eksterne lenker ==
Resultater fra paralympic.org
Damsekanalen

Damsekanalen (fransk: Canal de Damme, nederlandsk: Damse Vaart eller Napoleonvaart) er en kanal i den belgiske provinsen Vest-Flandern. Kanalen forbinder byen Brugge med Westerschelde ved byen Sluis i den nederlandske provinsen Zeeland.Kanalen ble bygget på ordre fra Napoléon Bonaparte i 1810. Han ønsket å ha bruke kanaler som en effektiv transportmåte uten risiko for forstyrrende inngrep fra den britiske marinen. Etter seieren over Napoleon ble utløpet av kanalen flyttet fra Breskens til dagens utløp i Sluis. Etter ombygningen ble kanalen gjenåpnet for trafikk i 1856. 
Damse kanal krysser Leopoldkanalen og Schipdonkkanalen som begge ble gravd ut på midten av 1800-tallet. Målet var å redusere innblanding fra nederlenderne som en følge av Belgias uavhengighet i 1830. På grunn av ulik høydeforskjell i de tre kanalene var det nødvendig å skape et system av sluser for å koble disse sammen. Kanalen var i aktiv bruk helt frem til 1940 da franske tropper ødela slusesystemet og derved satte en stopper for sjøtransport på kanalen. Etter andre verdenskrig ble kanalen gjenåpnet på nytt, men nå kun til fritidsbåter. En turistbåt kjører på kanalen mellom byene Damse og Brugge.


== Bildegalleri ==

		


== Referanser ==


== Eksterne lenker ==
(en) Damse Vaart – kategori av bilder, video eller lyd på Commons